Diari Oficial de la Generalitat Valenciana


Sumari del DOGV 8401, del 11-10-2018 (2018/9264)

RESOLUCIÓ de 2 d'octubre de 2018, del president de Turisme Comunitat Valenciana, per la qual s'amplia el termini màxim per a dictar i publicar la resolució de la convocatòria de beques per a la realització de pràctiques en establiments d'hostaleria del sector turístic de la Comunitat Valenciana durant l'exercici 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8401

Data del DOGV
:   11-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9264


Data del document
:   02-10-2018

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 d'octubre de 2018, del president de Turisme Comunitat Valenciana, per la qual s'amplia el termini màxim per a dictar i publicar la resolució de la convocatòria de beques per a la realització de pràctiques en establiments d'hostaleria del sector turístic de la Comunitat Valenciana durant l'exercici 2018. [2018/9264]  
Antecedents de fet  
Primer. El dia 17 de juliol de 2018 va aparéixer publicada en el Diari Oficial de la Generalitat Valenciana la convocatòria (efectuada per mitjà d'una resolució d'aquesta presidència del dia 10 del mateix mes i any) de beques per a la realització de pràctiques en establiments d'hostaleria del sector turístic de la Comunitat Valenciana durant l'exercici 2018.  
En el punt huité, apartat 1, de la resolució de convocatòria mencionada, es deia el següent:  
«El termini màxim per a dictar i publicar les resolucions serà de tres mesos, comptadors des de la data de publicació de la convocatòria, sense perjudici que puga ampliar-se en els termes previstos en la legislació bàsica del procediment administratiu comú».  
Segon. S'ha proposat per la comissió avaluadora corresponent ampliar el termini màxim per a resoldre i publicar, sobre la base d'una conjunció de motius, que van des de l'elevat nombre de sol·licituds presentades, passant per la limitació de mitjans personals i materials per a la seua tramitació adequada i el fet d'haver coincidit el procés de selecció amb el mes d'agost.  
  
Fonaments de dret  
Primer. El contingut del punt huité, apartat 1 (més amunt transcrit), de la resolució de convocatòria de beques (R 10.07.2018, d'aquesta presidència), és translació literal del que es disposa en l'article 11.2 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017), precepte que ja preveia la possibilitat d'ampliar el termini per a resoldre, i es remet a allò que preveu la legislació bàsica del procediment administratiu comú.  
Segon. La Llei 39/2015, d'1 d'octubre, del procediment administratiu comú de les administracions públiques, regula, en l'article 23, l'ampliació del termini màxim per a resoldre i notificar. De conformitat amb l'apartat 1 d'aquest precepte, la decisió ha de ser adoptada per l'òrgan competent per a resoldre, a proposta, si escau, de l'òrgan que instruïsca, i haurà de ser motivada i per un període que no podrà ser superior a l'establit per a la tramitació del procediment. L'apartat 2 del mateix article assenyala que contra l'acord que s'adopte no es podrà interposar cap recurs, si bé haurà de ser notificat als interessats.  
En aquest cas, tal com ha quedat reflectit en l'antecedent de fet segon, s'ha proposat l'ampliació del termini per part de la comissió avaluadora, atés que concorren motius que fonamenten sòlidament la decisió i el període màxim d'ampliació no és superior a l'establit per a la tramitació del procediment (s'amplia en pocs dies més, i el termini màxim inicial és de tres mesos). Correspon adoptar la decisió a l'òrgan competent per a resoldre, que en el present cas és aquesta presidència. La decisió es publicarà en el Diari Oficial de la Generalitat Valenciana i en la pàgina web de l'entitat convocant de les beques, i tindrà efectes de notificació als interessats per tractar-se d'un procediment de concurrència competitiva, de conformitat amb el que s'estableix en l'article 45.1.b de la referida Llei 39/2015. Finalment, cal indicar que contra la decisió que s'adopta, no es podrà interposar cap recurs.  
Per tot el que s'ha exposat, vistos els antecedents de fet ressenyats i els fonaments de dret esmentats i la resta de general i pertinent aplicació, resolc:  
  
Ampliar, fins al dia 31 d'octubre de 2018, el termini màxim per a dictar i publicar les resolucions de la referida convocatòria de beques per a la realització de pràctiques en establiments d'hostaleria del sector turístic de la Comunitat Valenciana durant l'exercici 2018.  
  
València, 2 d'octubre de 2018.- El president: Francesc Colomer Sánchez.